Amor en kinders vier Joost se verjaardagFoto: Facebook Joost van der Westhuizen se vrou en kinders het Maandag sy 46ste verjaardag gevier. Van der Westhuizen is op 6 Februarie oorlede nadat hy in 2011 met amiotrofiese laterale sklerose (ALS), ŉ aggressiewe vorm van motorneuronsiekte (MNS), gediagnoseer is. Amor Vittone, Van der Westhuizen se weduwee, en hul twee kinders, Jordan (13) en Kylie (10), het Maandag, wat Van der Westhuizen se 46ste verjaardag sou wees, ŉ koek gebak en die kerse uitgeblaas. Hulle het ook vir hom ŉ boodskap opgedra. “Ons wens jy was vandag hier, selfs al was dit net vir ŉ klein rukkie sodat ons vir jou geluk kon sê en jou liefdevolle glimlag kon sien. Die enigste geskenke vandag is jou soete herinneringe wat jy agtergelaat het. Jou lag, vreugde en geluk wat in ons gedagtes sal eggo. Ons sal na jou foto’s kyk en met liefde aan jou dink. Ons hoop dit gaan goed in die Hemel. Mag die engele jou styf vashou en vir jou ŉ gelukkige liedjie sing. Ons sal ons wense stuur vandag en jou nalatenskap heeldag lank vier. Liefde, Amor, Jordan en Kylie.” Die J9-stigting het ook vir Van der Westhuizen gelukgewens. “Hulle het gesê jy sou dit nie verby 42 maak nie, maar jy het besluit dat net jy dit sou bepaal. Ons harte verlang na ŉ verlore stukkie, maar ons weet daar is groot viering daar Bo!”